
Na podlagi 15. člena Odloka o preoblikovanju Turizma Bled, zavoda za pospeševanje turizma Bled, v Javni zavod za turizem Bled (Uradno glasilo slovenskih občin, št. 51/2021), 31. člena Statuta Javnega zavoda Turizem Bled ter Pravilnika o izboru članov strokovnega sveta Javnega zavoda Turizem Bled, objavljamo 


JAVNI POZIV ZA NADOMESTNEGA ČLANA STROKOVNEGA SVETA JAVNEGA ZAVODA TURIZEM BLED





[bookmark: _Hlk56433651]I. PREDMET JAVNEGA POZIVA

Zavod ima strokovni svet, ki je strokovni kolegijski organ zavoda in ima pet (5) članov. 
Člane strokovnega sveta imenuje svet zavoda na predlog direktorja izmed strokovnjakov s področij  delovanja zavoda. Mandat članov strokovnega sveta zavoda je vezan na trajanje mandata direktorja zavoda. Članstvo v strokovnem svetu se izključuje s članstvom v svetu zavoda. Člani strokovnega sveta so lahko večkrat ponovno imenovani. 

Strokovni svet opravlja naslednje naloge:

· priprava predlogov za učinkovito upravljane destinacije,
· priprava predlogov za program promocije destinacije,
· priprava predlogov za program prireditev,
· priprava predlogov za izboljšanje kakovosti turistične ponudbe destinacije,
· priprava predlogov za oblikovanje novih turističnih produktov z višjo dodano vrednostjo,
· priprava predlogov za aktivnosti in ukrepe za trajnostni razvoj destinacije.

Strokovni svet glede delovanja in odločanja smiselno uporablja poslovnik sveta zavoda.

Delo strokovnega sveta vodi predsednik, ki ga izmed sebe izvolijo člani strokovnega sveta. 





II. ROK IN NAČIN ODDAJE VLOGE

Kandidati za nadomestnega člana strokovnega sveta lahko svoje prijave pošljejo v roku 8 dni od objave tega javnega poziva in sicer v zapečateni ovojnici s pripisom »Ne odpiraj – vloga za javni poziv za nadomestnega člana strokovnega sveta Javnega zavoda Turizem Bled« s priporočeno pošiljko preko pošte ali z osebno oddano vlogo na naslov:

Javni zavod Turizem Bled
Ljubljanska cesta 27
4260 Bled

najkasneje do 31. 7. 2026


Vloga se šteje za pravočasno, če je oddana s priporočeno pošto najkasneje zadnji dan roka, oziroma če je do 12.00 ure tega dne osebno oddana na sedežu Javnega zavoda Turizem Bled. Prepozno oddana vloga se zavrže. 

III. VSEBINA VLOGE

Za popolno se šteje vloga, ki vsebuje:
· pravilno izpolnjen prijavni obrazec, ki je priloga tega javnega poziva; 
· potrdilo o izobrazbi in druga dokazila o strokovni usposobljenosti kandidata s področja delovanja zavoda ter reference, iz katerih so razvidne izkušnje kandidata s področja delovanja zavoda;
· navedbo »Ne odpiraj – vloga za javni poziv za nadomestnega člana strokovnega sveta Javnega zavoda Turizem Bled«.

IV. POSTOPEK OBRAVNAVE VLOG IN OBVEŠČANJE KANDIDATOV

Razpisna komisija zavoda, ki jo sestavljajo trije člani (direktor zavoda ter dva javna uslužbenca, zaposlena v zavodu) najkasneje v roku 8 (osmih) dni po preteku roka za oddajo vloge, odpre pravočasno prejete vloge na javni poziv in ugotovi, ali vloge izpolnjujejo predpisane pogoje. O prejetih vlogah razpisna komisija izdela zapisnik.  Nepravočasno prejete, nepopolne in nerazumljive vloge razpisna komisija s sklepom zavrže. 

Direktor zavoda opravi izbor med prijavljenimi kandidati, ki izpolnjujejo pogoje, ter predlaga kandidata v soglasje svetu zavoda. Predlog direktorja svetu zavoda mora obsegati podatke o vseh prijavljenih kandidatih in obrazložitev glede kandidata, ki ga predlaga za člana strokovnega sveta s poudarkom na njegovi strokovnosti s področij delovanja zavoda.



Svet zavoda na svoji seji poda soglasje predlogu direktorja za nadomestnega člana strokovnega sveta. Le-ta delo opravlja do poteka rednega mandata strokovnega sveta.

Prijavljeni kandidati bodo o izboru in imenovanju oziroma o neizboru obveščeni s sklepom po pošti.  


Bled,  23. 7. 2026
[bookmark: _Hlk27040152]


Javni zavod Turizem Bled			                     	          
Direktor Blaž Veber					          




Priloga:
· Obrazec Prijava za imenovanje v strokovni svet Javnega zavoda Turizem Bled
3/3

image1.png
Javni zavod
Turizem Bled

Bled Tourist Board
jubljanska cesta
1-4260 Bled
Slovenija

0)4 0




